O 27 d'agosto de 1991 Moldavia proclamó a independencia y en aviento Mircea Snegur fue esleito president. A fins de 1991 esclata a guerra entre moldavos y rusos d'a marguin ezquierda d'o Dniéster. En chulio de 1992 os presidents Snegur y Eltsin plegoron a un alcuerde que estipulaba que Transdnistria permaneixería en Moldavia y que os rusos tendrían un estatuto especial y que en caso que Moldavia s'adibise a Rumanía os rusos de Transdnistria poderían definir ellos mesmos o suyo futuro. En octubre de 1992 Ucraína y Moldavia firmoron un tractato que reconoixe as mugas como de pa cutio, (o que significaba que Transdnistria no s'adhibiría a Ucraína).